कुछ लोगों का कहना है कि यशपाल मेरठ से नए लांच हो रहे गाडविन ग्रुप के अखबार में अच्छे पद व पैकेज पर जा रहे हैं. वहीं, कुछ लोग बता रहे हैं कि जागरण की आंतरिक राजनीति से क्षुब्ध होकर उन्होंने इस्तीफा दिया है. एक अन्य सूचना के मुताबिक दैनिक जागरण, मेरठ से दो रिपोर्टरों ने इस्तीफा दे दिया है. इनके नाम अनुज मित्तल और रजनीश त्रिपाठी है. दोनों के बारे में बताया जा रहा है कि इन लोगों ने अमर उजाला, मेरठ ज्वाइन किया है. उधर, एक खबर ये भी है कि दैनिक जागरण, मेरठ के वरिष्ठ पत्रकार अवनीश त्यागी को जागरण के लखनऊ स्टेट ब्यूरो में भेजने की तैयारी चल रही है. ऐसा स्टेट ब्यूरो के जरिए वेस्ट यूपी से जुड़ी खबरों की संख्या व गुणवत्ता को बढ़ाने के लिए किया जा रहा है.